На основу члана  40. ст.1.т.6. у вези са чланом 15.ст.1.т.3. Статута општине Чајетина (''Службени лист општине Чајетина'', бр.2/19), Скупштина општине Чајетина, на седници одржаној  20. фебруара 2020. године, донела је 


ОДЛУКУ
 О УКИДАЊУ  СВОЈСТВА  ДОБРА  У  ОПШТОJ УПОТРЕБИ  
НА ДЕЛУ НЕКАТЕГОРИСАНОГ  ПУТА  
У  ШЉИВОВИЦИ

1.Укида се својство добра у општој употреби  на делу катастарске парцеле број 5097/3 КО Шљивовица уписане у лист непокретности број 279 КО Шљивовица, потес Ново село, по врсти земљишта - остало земљиште, по култури - земљиште под зградом и другим објектом  који објекат је по начину коришћења општински пут, у површини од 104 m2у оквиру АГТ 4, 5, 6, 7, 8, 9, 10, 11, 12, 13, 35, 36, 37, 38, 39, и 23 у складу са потврђеним пројектом препарцелације  кат.парцела број 3879/3,3881/2 и 5097/3 све КО Шљивовица,број потврде 350-115/2017-03 издата од стране Одсека за урбанизам и простроно планирање Општине Чајетина дана 04.07.2017.године ,као саставним делом ове одлуке .
2. На основу ове одлуке, по њеном ступању на снагу, у јавним књигама у којима се води евиденција о непокретностима и правима на њима у Служби за катастар непокретности Чајетина, брисаће се постојање објекта на делу кат.парцеле наведене у тачки 1. ове одлуке по начину коришћења општински пут а предметни део ће се уписати као грађевинско земљиште у јавној својини општине Чајетина.
3. Ова одлука ступа на снагу осмог дана од дана објављивања у "Сл.листу општине Чајетина".
		        
О б р а з л о ж е њ е

Дана 06.марта 2017. године Остоја Станић из Шљивовице поднео је Општинској управи  Чајетина захтев за утврђивање земљишта за редовну употребу објекта и формирање парцеле у складу са чланом 70.Закона о планирању и изградњи заведен под бројем 463-18/2017-02. Уз захтев је приложио Обавештење о постојању могућности  озакоњења објекта издато од стране Одсека за урбанизма и просторно планирање Општине Чајетина  поводом захтева за озакоњење објекта поднетог од стране истог подносиоца, заведеног под бројем 351-477/2016-03 од 24.02.2017.године.
Поступајући по наведеном захтеву подносиоца од  06.03.2017.године ,Орган надлежан за имовинско правне послове Одсека за општу управу друштвене делатности и заједничке послове Општинске управе Чајетина, обратио се одсеку за урбанизам и просторно планирање  Општинске управе Чајетина захтевом за доставу извештаја,тачније прибављање мишљења у складу са чланом 70 . став 5 Закона о планирању и изградњи. Поступајући по наведеном захтеву, Одсек за урбанизам и просторно планирање доставио је Одсеку за општу управу, друштвене делатности и заједничке послове извештај о потреби израде пројекта препарцелације.
Подносилац захтева доставио је пројекат препарцелације кат.парцела број 3879/3,3881/2 и 5097/3 КО Шљивовица, израђен од стране стручног обрађивача АГ биро доо Ужице из Ужица ,Ул.Курлагина бр.10, који је потврђен од стране Одсека за урбанизам и просторно планирање Општине Чајетина дана 04.07.2017 године, број потврде 350-115/2017-03. Наведеним пројектом дефинише се нова парцела која обухвата и део кат.парцеле 5097/3 КО Шљивовица  у површини од 104 m2у оквиру АГТ 4, 5, 6, 7, 8, 9, 10, 11, 12, 13, 35, 36, 37, 38, 39, и 23.
У циљу настављања поступка озакоњења, које у  складу са чланом 2 Закона о озакоњењу објеката, представља јавни интерес за Републику Србију, потребно је да Општинска управа Чајетина, у складу са чланом 70.Закона о плнаирању и изградњи, донесе решење о утврђивању земљишта за редовну употребу и формирању грађевинске парцеле у складу са наведеним пројектом препарцелације, након чега ће се приступити регулисању имовинско – правних односа на деловима парцела обухваћених пројектом који нису у својини подносиоца захтева. Како је описани део предметне парцеле у јавној својини Општине Чајетина обухваћен наведеним пројектом препарцелације, да би постојала могућност отуђења из јавне својине Општине Чајетина,потребно је укинути својство добра у општој употреби тј.својство општинског пута на истом.

